**А Н А Л И З**

**на потребностите от подкрепа за личностно развитие на децата и учениците в община Джебел**

**област КЪРДЖАЛИ**

**I. Въведение**

1. Законови основания за разработване на анализа

Анализът на потребностите за личностно развитие на децата и учениците в

община Джебел е разработен в съответствие с изискванията на Закона за предучилищното и училищното образование, влязъл в сила на 01.08.2016г. и във връзка с чл.196, ал.1, според който Областният управител организира разработването на Областна стратегия за подкрепа на личностното развитие на децата и учениците, въз основа на Анализ на потребностите от подкрепа за личностно развитие на децата и учениците във всяка община на територията на област Кърджали. Процедурно изискване, регламентирано в чл.196, ал.3 от Закона, е Общински съвет – Джебел да приеме горепосочения Анализ.

Законът за предучилищното и училищното образование /ЗПУО/ определя образованието като национален приоритет, който включва участниците в образователния процес и институциите, както и отношенията и връзките между тях за постигане целите на образованието и положителното развитие на участниците в него. Участниците в този процес са децата, учениците, учителите, директорите и другите педагогически специалисти, както и не на последно място родителите.

 Институциите в системата на предучилищното и училищното образование са детските градини, училищата, центровете за подкрепа за личностно развитие и специализираните обслужващи звена.

Участниците в образователния процес и институциите си партнират с общините и с други заинтересовани страни.

Главна ценност в образователната система е детето/ученикът. Всяка идея за развитие на българското училищно образование и предучилищно възпитание и подготовка, всяко едно действие в тази насока, трябва да бъдат осмисляни и прокарани през призмата на тази ценност. Интересите на останалите участници в образователния процес – учители, директори, кметове и общинска администрация, министър и администрация на Министерството на образованието и науката, издатели на учебници и учебни помагала и други, следва да бъдат подчинени на основната цел –осигуряване на равен достъп и качествено образование за всички деца, както и подкрепа за личностното им развитие.

Законът е този, който внася ново качество в нашето образование като регламентира приобщаващото образование. Всеки има право на образование и може да повишава образованието и квалификацията си чрез учене през целия живот.Приобщаващото образование е неизменна част от правото на образование. То е процесът на осигуряване за всички деца, включително за тези с увреждания, на равнопоставени възможности да получат ефективно образование, с необходимите допълнителни помощни средства и ресурсно подпомагане в общообразователни детски градини и училища, за да се подготвят децата за продуктивен живот като пълноценни членове на обществото.

Основните цели на този процес са:

1. Интелектуално, емоционално, социално, духовно, нравствено и физическо развитие и подкрепа на всяко дете и на всеки ученик в съответствие с възрастта, потребностите,способностите и интересите му;

2.Съхраняване и утвърждаване на българската национална идентичност;

3.Придобиване на компетентности, необходими за успешна личностна и професионална реализация и активен граждански живот в съвременните общности;

4.Придобиване на компетентности за прилагане на принципите за устойчиво развитие;

5. Ранно откриване на заложбите и способностите на всяко дете и ученик и насърчаване

на развитието и реализацията им;

6.Формиране на устойчиви нагласи и мотивация за учене през целия живот;

7.Придобиване на компетентности за разбиране и прилагане на принципите на демокрацията и правовата държава, на човешките права и свободи, на активното и отговорното гражданско участие;

8.Формиране на толерантност и уважение към етническата, националната, културната, езиковата и религиозната идентичност на всеки гражданин;

9.Формиране на толерантност и уважение към правата на децата,учениците и хората с увреждания;

10.Познаване на националните, европейските и световните културни ценности и традиции;

11.Придобиване на компетентности за разбиране на глобални процеси,тенденции и техните взаимовръзки;

12.Придобиване на компетентности за разбиране и прилагане на принципите, правилата, отговорностите и правата, които произтичат от членството в Европейския съюз;

13.Ангажираност на Общината, ръководителите на учебните и детски заведения, родителите и всички заинтересовани страни за диалог между тях по въпросите на образованието и подкрепата.

Дейностите за подкрепа на личностното развитие се оптимизират в съответствие с разпоредбите на ЗПУО и налагат координираност между всички участници в образователния процес и органи на управление на централно и местно ниво.

На територията на община Джебел не съществува Център за ресурсно подпомагане. Грижите за подкрепа за личностното развитие на децата и учениците се осъществяват от ЦОП, ЦПЛР ОДК и институциите в системата на предучилищното и училищно образование, в съответствие с индивидуалните потребности на всяко дете и всеки ученик, чрез осигуряване на подходяща физическа, психологическа и социална среда за развиване на способностите и уменията, чрез осигуряване на подкрепа най-близко до мястото, където живее и учи всяко дете и всеки ученик, повишаване на качеството на услугите и подобряване на достъпа до тях за всички деца и ученици. Подкрепата за личностно развитие трябва да отговоря на новите предизвикателства и да предлага иновативни визия и подходи за развитие пред традиционните образователни модели и традиционните форми на общуване. Акцент е индивидуалността на всяко дете и ученик, респективно индивидуалните му потребности и възможности.

Подкрепата за личностно развитие бива обща и допълнителна.

Дейности от общата подкрепа за личностно развитие са регламентирани в чл. 178, ал. 1 на ЗПУО.

Общата подкрепа за личностно развитие включва:

1.екипна работа между учителите и другите педагогически специалисти;

2.допълнително обучение по учебни предмети при условията на този закон;

3.допълнителни модули за деца, които не владеят български език;

4.допълнителни консултации по учебни предмети, които се провеждат извън редовните учебни часове;

5.консултации по учебни предмети;

6.кариерно ориентиране на учениците;

7.занимания по интереси;

8.библиотечно-информационно обслужване;

9.грижа за здравето;

10.осигуряване на общежитие;

11.поощряване с морални и материални награди;

12.дейности по превенция на насилието и преодоляване на проблемното поведение;

13.ранно оценяване на потребностите и превенция на обучителните затруднения;

14.логопедична работа.

Допълнителната подкрепа за личностно развитие включва:

1.работа с дете и ученик по конкретен случай;

2.психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;

3.осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;

4.предоставяне на обучение по специалните учебни предмети за учениците със сензорни увреждания;

5.ресурсно подпомагане.

Допълнителната подкрепа за личностно развитие се предоставя на деца и ученици:

1.със специални образователни потребности;

2.в риск;

3.с изявени дарби;

4.с хронични заболявания.

Допълнителната подкрепа за личностно развитие се осигурява от детските градини, от училищата, от центровете за подкрепа за личностно развитие и от специализирани обслужващи звена.

**II. Методология**

В съответствие с чл.174, ал.1 от ЗПУО осигуряването на подкрепата за личностно развитие на децата и учениците от институциите в СПУО трябва да се осъществява съвместно с държавните и местните органи и структури и доставчиците на социални услуги.

В процеса на събиране на информация, необходима за изготвянето на Анализа, се включиха представители на всички институции и заинтересовани страни от общината:

•Общинска администрация;

•училища;

•детски градини

**III.Анализ на групите в риск в общината**

 Деца отглеждани в семейства в риск, т.е.това са деца, чиито родители имат трудности при отглеждането им.

Трудностите за семействата са от различно естество: социално-битови проблеми (липса на жилище; липса на постоянни доходи в семейството; многодетни семейства); проблеми, породени от липса на умения или невъзможност за родителстване (непълнолетни родители; родители, които са живели в институции; непълни семейства, разведени родители; родители с увреждания, родители, които са в чужбина) и др.

* **Деца отпаднали от училище и необхванати от образователната система;**

На територията на общината няма деца отпаднали от училище или необхванати от образователните институции.От институциите отпадат само такива деца, които заминават с родителите си за чужбина.

* **Деца с проблемно поведение;**

 Логично за системата за закрила при такива деца е да възприема проявата на детето като симптом, като сигнал за проблем, който е основание за закрила, а не повод за наказание.През изминалата година в общината се разпознават 6 такива деца.Проблемите при тях са от различно естество, като 1 дете прави опити за бягство от дома, 2 деца участват в конфликт, 1 участва в сбиване и две пък упражняват мотопед без свидетелство за управление.

* **Деца в многодетни семейства;**

На територията на общината отдел „Закрила на детето“ е работеше с 2 деца на многодетни семейства

* **Деца настанени при близки и роднини;**

През 2017година в община Джебел по данни на отдел „Закрила на детето при ДСП гр.Джебел при близки и роднини са настанени 5 деца

* **Деца с увреждания;**

По данни на отдел „Закрила на детето“ към ДСП – Джебел през изминалата 2017 г. се работеше с 12 деца.

Независимо от направените промени през последните години по отношение на подпомагането и предоставянето на услуги на родители, които отглеждат дете с увреждане, направеният анализ показва, че все още основните затруднения на родителите са от финансово естество (осигуряване на лекарства, консумативи, лечение, рехабилитация). В същото време потребностите на децата с увреждания са свързани и с възможностите за включване и реализация.При всеки отделен случай, подходът за разрешаването е различен – водят се индивидуални разговори с ученика и родителите, разговори със специалистите за деца със СОП, с отдел „Закрила на детето”. Изготвя се план за работа с такива ученици. Учениците със СОП в общината се насочват към Центъра за обществена подкрепа.Броят на желаещите да посещават ЦОП е голям.

* **Деца с изявени дарби;**

През изминалата 2017/2018г.от община Джебел от училищата са взели участие в областни и национални олимпиади и конкурси.Най- голямото училище на територията на общината е СУ „Христо Ботев“гр.Джебел .От това училище участие в областни олимпиади в областта на науката /математика, български, история, география и биология / взеха участие 15ученика.Трима ученика са се представиха на областно състезание в областта на изобразителното изкуство и 76 ученика в областта на спорта.От ОУ „Христо Смирненски“с.Рогозче за рисунка на тема „С очите си видях бедата“ 1 дете е класирано на национално ниво.По математика на олимпиадата на името на Иван Салабашев“ имат сребърен медал.Трима ученици взеха участие на областно ниво в олимпиади.Учениците са активни участници и в спортни и други състезания.СУ „Паисий Хилендарски“също активно се включваха в олимпиади по български език, история и музика на областно ниво.Участници са и в Националното състезание по история на тема „Моята родина“.Активно участват и в спортните състезания.Трима ученици от ПГ „Руска Пеева“гр.Джебел участваха в Националното състезание „Млад фермер“ и са класирани на трето място.Също така участваха в Национално състезание по природни науки и са заели 10 място в класирането.Активно участваха и в спортните състезания и са стигнали до областно класиране.

**IV.Предизвикателства**

**1.Структура на образователната система в общината. Общинска мрежа от детски градини, училища и обслужващи звена за учебната 2017/2018 г.**

Образователната система в община Джебел се изгражда от четири детски градини, три основни и три средни училища, основните са в селата, двете средни са в административния център на общината – град Джебел и едно, което е държавно в с.Припек.

Общинската мрежа от детски градини е съставена от ДГ „Щастливо детство”, ДГ „Изгрев“, които са в гр.Джебел и ДГ „Песнопой” в с.Припек с присъединената към нея полудневна група в с.Устрен и ДГ „Рай“с.Рогозче.

Общинските училища са СУ „Христо Ботев”, гр. Джебел, ОУ „Христо Смирненски“ с. Рогозче, ОУ „Васил Левски“ с.Устрен, ОУ „Христо Смирненски“с.Мишевско и ПГ „Руска Пеева“ гр.Джебел.

СУ „Христо Ботев”, гр. Джебел, ОУ „Христо Смирненски“ с. Рогозче, ОУ „Васил Левски“ с.Устрен са включени в списъка на средищните училища в Република България.

Децата от селата на тези средищни училища, се извозват от наети по ЗОП фирми и общинските автобуси.

През 2017/2018г.броят на децата във всички детски градини бе общо 251.

В ДГ „Щастливо детство” имаше 126 деца. Броят на групите остава непроменен – 6 групи, две от които са яслени. За последните две години няма деца със специални образователни потребности (СОП).

 В ДГ „Изгрев” за учебната 2017/2018г. са записани 73 деца. Наблюдава се увеличение на децата. Групите са 3. Брой деца със СОП – 1 бр. в подготвителна група. С детето със СОП работеше учител от Ресурсен център Кърджали. Общият брой учители - 7, а на непедагогическия персонал- 6 бр.

 В СУ „Христо Ботев“ се обучаваха 444 ученици, в 21 паралелки.. На дневна форма на обучение за 2017/2018 г. са 444 ученици и 17 на самостоятелна. Броят на учениците със СОП също към момента е 17 бр. Наблюдава се положителна тенденция в броя ученици, получаващи стипендии за постигнати образователни резултати. През учебната 2017/2018г училището е на целодневна организация на учебния ден.То е средищно.В училището имаше назначен ресурсен учител.С децата със СОП работеше и психолог.

Общият брой на учители и възпитатели в СУ „Христо Ботев” бе 48, а непедагогическия персонал -13.

 ПГ „Руска Пеева“ е с 72 ученика и с 10 души педагогически персонал и 6 не педагогически.Те се обучаваха в 5паралелки.Също така в училището се обучаваха 59 в задочна форма и 42 в самостоятелна форма на обучение.

 ОУ „Христо Смирненски”с.Мишевско бе с 15 ученика в четири паралелки.Училището се обслужваше от 7 души педагогически и 2 непедагогически персонал..В училището се обучаваше 1 дете със СОП.С него работеше учител от Ресурсния център в гр.Кърджали.

 В ОУ „Христо Смирненски“с.Рогозче се обучаваха 39 ученика Броят им през последните години намалява. Има 4 паралелки в дневна форма на обучение. Общият брой на учители и възпитатели е 9, непедагогически персонал – 2 щатни бройки.Училището е средищно и е на целодневна организация на учебния ден.

 Основно училище имаме и в с.Устрен.Това е ОУ „Васил Левски“.То е средищно.Броят на учениците през учебната 2017/2018г. е 20, а обслужващия персонал е 7 педагогически и 2 непедагогически.Броят на паралелките е 4.Това училище също е на целодневна организация на учебния ден.Тук се обучаваше и едно дете със СОП.С него работеше учител от Ресурсния център в гр.Кърджали.

 На територията на общината освен общинските училища има едно държавно средно училище, което се намира в с.Припек.През 2017/2018г.броят на учениците е 93.Училището бе на целодневна организация на учебния ден.Обучението е на една смяна.В самостоятелна форма се обучаваха 16 ученика.Обучаваха се и 2 деца със СОП.

Ресурсните учители в България се назначават от 28-те ресурсни центрове в страната. Ресурсните центрове са специализирани звена към Министерството на образованието и науката, които съдействат за въвеждане на приобщаващо образование. Ресурсния център в областта е в областния град Кърджали.

 Всички общински образователни институции на територията на община Джебел се финансират от Общината. Те работиха по проекти по Националните програми на МОН.

 Напускащи училище без да завършат задължителното основно образование няма.

 **2. Състояние на материалната база. Финансиране**

Детските градини са общински и се помещават в сгради, публична общинска собственост. Сградите на детските градини са в много добро състояние, като за поддържането им всяка година се осигуряват средства чрез единния разходен стандарт и от местни дейности.

В дворовете на четирите детски градини има обособени кътове за игра.Някои от съоръженията в детските градини се нуждаят от подмяна.

Обзавеждането в детските градини е много добро. Дидактичната база се обновява ежегодно в рамките на възможното. Оборудвани са с учебно-технически средства в групите, с цел създаване на среда, близка до семейната, достъпна и естетически издържана, и провокираща детето за дейност.

Детските градини в общината разполагат със самостоятелни кухненски блокове, където

се приготвя храната. Менюто се изготвя от медицинските специалисти, а доставката на хранителни продукти е организирана чрез провеждане на обществена поръчка от община Джебел.Детските градини не са на делегирани бюджети Бюджетът им се формира от средства по ЕРС (Eдинeн разходен стандарт) за делегираните от държавата дейности през съответната година.

 Ежегодно по реда на ПМС № 129 от 2000 г. се осигуряват и средства за подпомагане на физическото възпитание и спорта на децата и учениците.

Училищата на територията на община Джебел се намират в сгради, публична общинска собственост. Те са на делегиран бюджет.Директорите им са второстепенни разпоредители с бюджет. Бюджетът им се формира от средства по ЕРС (Eдинeн разходен стандарт) за делегираните от държавата дейности през съответната година.

Основна причина за недостатъчни финансови и материални ресурси са делегираните бюджети на училищата. Това се дължи на постоянното намаляване на учениците в училищата в малките общини, като нашата.В училищата има непрекъснато сътрудничество между родители, преподаватели, родителски активи, училищно настоятелство. Създадени са добри условия за комуникация и сътрудничество. Осъществява се предимно личен контакт между родителите, класните ръководители, преподавателите и училищното ръководство.

Броят на учениците определя различното финансово състояние на училищата, което ограничава възможностите на някои от тях да обновяват учебно-техническата и спортната си база в съответствие със съвременните образователни изисквания. По-малкият брой ученици се отразява негативно на качеството и резултатите от учебния процес.

Детските градини и училищата активно участват като бенефициенти или партньори в различни проекти, администрирани и финансирани от МОН и в НП на МОН.

 **3. Демографска картина и тенденции**

 Демографската ситуация в община Джебел е резултат от действието на фактори и влияния, които от една страна са характерни за Република България, а от друга специфични за територията на града и обусловени от неговото социално-икономическо и демографско развитие. Съществено влияние оказват браковете, разводите, раждаемостта и смъртността, миграцията, полово-възрастовата, етническа, религиозна и образователна структури на населението. Те влияят на формирането на човешките ресурси в града, както в количествено, така и в качествено отношение. Община Джебел е една от малките общини в България.

По данни от 31.12.2017г., населението на община Джебел наброява 29746 души по постоянен адрес и 8980 души по настоящ адрес.В града по постоянен адрес има 8393 души , а в селата 21353.По настоящ адрес в града има 3317 души, а в селата 5663 души.

**V.Анализ на потребностите от подкрепа за личностно развитие, осъществявана в училищата, детските градини и центъра за подкрепа за личностно развитие ОДК**

1. Перспективи в осигуряването на подкрепа на личностното развитие на децата и учениците.

На учениците се предоставя обща и допълнителна подкрепа (изброени по-горе). Всеки преподавател включва допълнителни дейности, насочени към повишаване на мотивацията за учене, помагане в кариерното ориентиране и развитие, справяне с трудностите в обучението. Провеждат се срещи с родители и срещи между преподаватели за споделяне на добри практики.

1. Състояние и предизвикателства пред общата подкрепа за личностно развитие

Общата подкрепа за личностно развитие отговаря на нуждата от превенция и навременно разпознаване на трудности в ученето и приобщаването при децата и учениците. Тя се основава на анализа на информацията и наблюдението на обучението и развитието на всяко дете и ученик: интереси, нужди, знания, умения; силни страни и индивидуални нагласи по отношение на ученето; наличие на възможни рискови фактори и др.

3. Състояние и предизвикателства пред допълнителната подкрепа за личностно развитие

Допълнителната подкрепа надгражда досегашната практика на интегрирано обучение на деца със специални образователни потребности, като включва и подкрепа за други специфични нужди на децата. Това поставя нови въпроси пред педагогиката у нас.

В ЗПУО допълнителната подкрепа е насочена към деца със СОП, деца в риск, деца с дарби и таланти и деца с хронични заболявания.

**VI. Изводи**

Включването на подкрепата за личностно развитие като компонент в Закона отваря пътя за трансформация на образователната среда и за организиране на всички нейни елементи, обединяване на ресурсите, изграждане на позитивен психологически климат на приемане на различията, емоционално благополучие и успех на всеки. Подкрепата извежда на преден план обучителните отношения между детето и учителя и отношенията между децата, учителите, родителите, специалистите и другия персонал, при който всеки един участва в процеса на разкриване и развитие на индивидуалния потенциал и приобщаване.

Семейството има най-голямо влияние за развитието и възпитанието на децата. Родителите са техните първи възпитатели. За личностното израстване на децата, за придобиване на определени знания, умения и компетенции, е необходим добър диалог между родителя и детето.

След семейството, училището е естествената среда, в която продължават отношенията и към тях децата пренасят опита си от първоначалната привързаност с родителите, заедно с потребността си да бъдат подкрепяни.

Подкрепата е онази опора, която помага на човек да се придвижва напред. За да успее, детето трябва да е поддържано и насърчавано, да опитва и изследва, да проверява, да не се страхува да греши, а да се учи от грешките си. Учителите са в позиция на значими възрастни, които трябва да преведат децата към по-голямата общност, те стават партньори в откриването на интересите на децата. Ползата за личностното развитие ще дойде от онези учители, които имат способността да предадат на децата вълнението си за знанието в света, за човешките изобретения и културата, по начин, по който ще го свържат с вълнението си за съдбата на самото дете и за изборите, които то ще направи.

Анализът на потребностите от подкрепа за личностно развитие на децата и учениците в община Джебел се основава на принципите и насоките на ЗПУО, приоритетите на МОН и спецификата на учебните и детските заведения.

***Анализът на потребностите от подкрепа на личностното развитие на децата и учениците в община Джебел е приет с Решение №…… по Протокол №……/2018г. от проведено заседание на Общински съвет – Джебел, на дата:…………...***